Fluit-fluit, is die NG Kerk dalk uit, vra Frits Gaum – NG Vishoek
Home / Fluit-fluit, is die NG Kerk dalk uit, vra Frits Gaum
Fluit-fluit, is die NG Kerk dalk uit, vra Frits Gaum
Hy wys daarin op hoe die kerk in Europa gekwyn het en vra of die kerk onder Afrikaanse mense dieselfde pad gaan stap.
"Die kerk as liggaam van Christus sal altyd bestaan, maar as die kerk as instituut nie so gou moontlik aanpas nie, gaan dit nie oorleef nie," het hy die afgelope week in Stellenbosch, waar hy op die Woordfees oor 'n vorige boek gepraat het, aan Rapport gesê.
Die kerk het deur die geskiedenis baie wonderlike dinge gedoen, sê Gaum, "maar ek skryf ook die kerk het in baie opsigte misluk".
Van die foute wat die kerk se voortbestaan nou bedreig, sluit in die onvermoë van kerkverbande om te verenig (selfs die verdeling tussen die NG Kerk, Hervormde Kerk en Gereformeerde Kerk is volgens Gaum verregaande). Dan is daar ook konserwatiewe besluite oor homoseksualiteit en 'n engheid wat dogma betref.
"Wat gebeur as jy in Hongkong loop en jy sien derduisende mense wat nie Christene is nie? Kan ons nog glo hulle gaan reguit hel toe?Ek glo nog dat Jesus die Een is, maar ons moet dit dalk eerder aan God oorlaat om te besluit hoe Hy die finale situasie gaan hanteer."
Gaum gee toe dat hy nie 20 jaar gelede 'n boek sou kon skryf wat sulke kritiese vrae oor die kerk stel nie.
"Daar moes eers goed in my ­lewe gebeur het wat my op dié bepaalde pad gebring het. As ek van die preke lees wat ek destyds geskryf het, kan ek dit nie meer oor my hart kry dat ek sulke dinge geskryf het nie.